Edukiak

# Laster-menuak

## Ebaki

Hautatutako objektua ebaki, eta arbelean gordetzen du. Objektua berriz ere arbeletik txerta daiteke, Itsatsi aukerarekin.

## Itsatsi

Dokumentuan arbelera mugitu duzun elementua txertatzen du. Komando hori erabiltzeko, ezinbestekoa da arbeleko edukia kurtsoaren uneko kokalekuan txertatzeko modukoa izatea.

## Txertatu

Azpimenu bat irekitzen du galerian, bi aukerarekin: Kopiatu eta Estekatu. Hautatutako galeria-objektua uneko dokumentuan kopiatuko da, edo esteka bat sortuko da.

Objektu bat hautatuta badago dokumentuan, txertatzeko agindua ematean, hautatuta dagoen objektua ordeztu egingo da.

## Atzeko planoa

Hautatutako irudia txertatzen du atzeko planoko irudi gisa. Irudiak orrialde osoa ala uneko paragrafoa soilik hartzea nahi duzun zehazteko, erabili Orrialdea edo Paragrafoa azpimenu-komandoak.

## Kopiatu

Hautatutako elementua kopiatzen du arbelean.

## Ezabatu

Uneko hautapena ezabatzen du. Objektu bat baino gehiago badago hautatuta, denak ezabatuko dira. Gehienetan, segurtasun-galdera bat egingo zaizu, objektuak ezabatu baino lehen.

Testuinguruaren arabera, objektua fisikoki desagertuko da datu-euskarritik edo bistaratzea bakarrik desagertuko da.

Galerian Ezabatu aukeratzen baduzu, sarrera ezabatuko da Galeriatik, baina fitxategia ez da ukituko.

## Ireki

Hautatutako objektua ataza berri batean irekitzeko, erabili Ireki komandoa.

## Aldatu izena

Hautatutako objektuari izena aldatzeko aukera ematen du. Izena aldatu hautatu ondoren, izena hautatuta agertzen da eta beste bat idatz daiteke zuzenean. Gezi-teklen bidez, izenaren hasieran, amaieran edo beste lekuren batean jarri ahal izango duzu kurtsorea, izenaren zati bat ezabatzeko edo txertatzeko.

## Eguneratu

Leihoaren ikuspegia edo hautatuko objektuaren ikuspegia eguneratzen du.

## Aurrebista

Hautatutako elementua Galerian erakutsiko da ahalik eta neurri handienean. Galeriaren ikuspegi arruntera itzultzeko, egin klik bikoitza aurrebistan.

## Sortu esteka

Komando hau aktibatzeko, objektu batek hautatuta egon behar du. "xxx - esteka" deituriko esteka sortuko da zuzenean objektua dagoen direktorio berean (xxx objektuaren izena da).