Edukiak

# Datuak

Uneko orriko datuak editatzeko erabili Datuak menuko komandoak. Barrutiak defini ditzakezu, datuak ordenatu eta iragazi, emaitzak kalkulatu, datuak eskema gisa erakutsi eta taula dinamikoa sortu.

## Ordenatu

Hautatutako errenkadak ordenatzen ditu zuk zehaztutako baldintzen arabera. LibreOffice aplikazioak automatikoki ezagutzen eta hautatzen ditu datu-baseen barrutiak.

## Ordenatu gorantz

Testu-eremuak alfabetikoki ordenatzen dira (A-Z) eta zenbakizko eremuak goranzko ordenan (0-9).

## Ordenatu beherantz

Testu-eremuak alfabetikoki ordenatuko dira (Z-A), zenbaki-eremuak beheranzko ordenan (9-0).

## Iragazki automatikoa

Automatikoki iragazten du hautatutako gelaxka-barrutia, eta errenkada bateko zerrenda-koadro bat sortzen du, zein elementu bistaratu nahi dituzun aukeratzeko.

## Iragazki gehiago

Erakutsi datuak iragazteko komandoak.

## Definitu barrutia

Datu-basearen barruti bat definitzen du orrian hautatutako gelaxketan oinarrituta.

## Definitu barrutia

Datuak - Definitu barrutia komandoarekin definitutako barrutia hautatzen du.

## Freskatu barrutia

Kanpoko datu-base batetik txertatutako datu-barruti bat eguneratzen du. Orriko datuak eguneratu egingo dira kanpoko datu-baseko datuekin bat etortzeko.

## Taula dinamikoa

Taula dinamikoak datu kopuru handien laburpena egiten du. Taula dinamikoa berrantola dezakezu datuen laburpen desberdinak ikusteko.

## Kalkulatu

Formula-gelaxkak kalkulatzeko komandoak.

## Baliozkotasuna

Hautatutako gelaxka edo gelaxka-barruti batentzat zein datu diren baliozkoak zehazten du.

## Subtotalak

Hautatutako zutabeko subtotalak kalkulatzen ditu. LibreOffice aplikazioak SUM funtzioa erabiltzen du etiketa-barruti batean automatikoki kalkulatzeko subtotalen eta total orokorren balioak. Beste funtzio batzuk ere erabil ditzakezu kalkulua egiteko. LibreOffice(e)k automatikoki ezagutzen du datu-baseko area definitu bat kurtsorea bertan jarritakoan.

## Inprimakia

Datuak sartzeko inprimakia kalkulu-orrietako datuen sarrera errazten duen tresna bat da. Datuak sartzeko inprimakiaren bidez erregistroak (edo errenkadak) sartu, editatu eta ezabatu daitezke, eta korritze horizontala saihestu taulak zutabe asko dituenean edo zenbait zutabe zabalegiak direnean.

## Korronteak

Sortu zuzeneko datu-korronteak kalkulu-orrietan.

## XML iturburua

Inportatu XML datuak kalkulu-orri batera.

## Eragiketa anitz

Formula bera aplikatzen die hainbat gelaxkari, baina parametro-balio desberdinekin.

## Testua zutabetan

'Testuak zutabeetara' elkarrizketa-koadroa irekitzen du, hautatutako gelaxketako edukiak gelaxka anitzetara hedatzeko ezarpenak sartu ahal izateko.

## Kontsolidatu

Gelaxka-barruti independente bateko edo gehiagotako datuak konbinatzen ditu eta barruti berri bat kalkulatzen du zuk zehaztutako funtzioa erabiliz.

## Taldea eta eskema

Zure datuen eskema bat sor dezakezu, eta errenkadak eta zutabeak elkartu, gero taldeak klik bakarrarekin zabaldu eta tolestu ahal izateko.

## Estatistikak

Erabili Calc aplikazioko datu-estatistikak datuen analisi konplexuak gauzatzeko