Edukiak

# Zenbakien formatu-kodeak

Zenbakien formatu-kodeek puntu eta komaz (;) bereizitako lau atal arte izan ditzakete.

1. Bi atal dituen zenbakien formatu-kode batean, lehen atalean balio positiboak eta zero balioa aplikatzen dira, eta bigarren atalean balio negatiboak aplikatzen dira.

2. Hiru atal dituen zenbakien formatu-kode batean, lehen atalean balio positiboak aplikatzen dira, bigarrenean balio negatiboak eta hirugarrenean zero balioa.

3. Baldintzak ere ezar ditzakezu hiru ataletan. Horrela, baldintza betetzen denean soilik aplikatuko da formatua.

4. Edukia balio bat ez bada, baizik eta testuren bat, laugarren atala aplikatuko da. Edukia a bildu batekin (@) irudikatuko da.

## Dezimalak eta digitu esanguratsuak

Erabili zero zenbakia (0), zenbaki-ikurra (#) edo galdera-ikurra (?) leku-marka gisa, zenbakien zure formatu-kodean zenbakiak ordezkatzeko. # ikurrak digitu esanguratsuak besterik ez ditu bistaratzen, eta 0 ikurrak zeroak bistaratzen ditu, zenbakiak zenbaki-formatuan adierazitakoak baino digitu gutxiago baditu. ? ikurra # ikurraren parekoa da, baina zuriune bat gehitzen du, dezimalen lerrokatzeari eusteko, ezkutuko zero ez esanguratsu bat dagoen kasuetarako.

Zatiki baten zenbakitzailean eta izendatzailean egongo den zifra kopurua adierazteko, erabili galdera-ikurrak (?), zeroak (0) edo zenbaki-ikurrak (#). Definitutako ereduarekin bat ez datozen zatikiak koma mugikorreko zenbaki gisa adieraziko dira.

Zenbaki batean dezimal-bereizlearen eskuineko digituak formatuko leku-markak baino gehiago badira, zenbakia horren arabera biribiltzen da. Zenbaki batean dezimal-bereizlearen ezkerreko digituak formatuko leku-markak baino gehiago badira, zenbaki osoa bistaratzen da. Erabili zerrenda hau zenbakien formatu-kode bat sortzean leku-markak erabiltzeko gida gisa:

Leku-markak | Azalpena
--- | ---
# | Ez ditu zero gehigarriak bistaratzen.
? | Bistaratu zuriuneak, zero gehigarriak bistaratu ordez.
0 (zero) | Zero gehigarriak bistaratzen ditu zenbakian dauden lekuak formatuan dauden zeroak baino gutxiago badira.

### Adibideak

Zenbaki-formatua | Formatu-kodea
--- | ---
3456,78 honela: 3456,8 | ####.#
9,9 honela: 9,900 | #.000
13 honela: 13,0, eta 1234,567 honela: 1234,57 | #.0#
5,75 honela: 5 3/4, eta 6,3 honela: 6 3/10 | # ???/???
,5 honela: 0,5 | 0.##
,5 honela: 0,5 (amaieran bi zuriune gehigarri dituela) | 0.???

### Milakoen bereizlea

Hizkuntza-ezarpenen arabera, koma bat edo puntu bat erabili daiteke milakoen bereizle gisa. 1000 zenbakiaren multiplo baten bidez bistaratutako zenbaki baten tamaina txikitzeko erabil daiteke bereizlea. Beheko adibideek koma darabilte milakoak bereizteko:

Zenbaki-formatua | Formatu-kodea
--- | ---
15000 honela: 15.000 | #,###
16000 honela: 16 | #,

## Zenbakien formatu-kodean testua sartzea

### Testuak eta zenbakiak

Zenbakiak dituen gelaxka batean aplikatu den zenbaki-formatu bati testua gehitzeko, idatzi komatxo bikoitzak (") testuaren aurretik eta atzetik, edo alderantzizko barra (\) karaktere bakarraren aurretik. Esaterako, sartu #,# "metro" "3,5 metro" bistaratzeko, edo #,# \m "3,5 m" bistaratzeko. Milakoen bereizle gisa zuriunea erabiltzen baduzu, komatxoen arteko zuriuneak txertatu beharko dituzu aurreko adibideetan: #,#" metro" edo #,#\ \m, emaitza zuzena lortzeko.

### Testua eta testua

Testu bat testua izan dezakeen gelaxka bateko zenbaki-formatu batean sartzeko, inguratu testua komatxo bikoitzez (" ") eta ondoren gehitu a bildua ikurra (@). Adibidez, sartu "Guztira "@ bistaratzeko "Guztira abendua".

### Zuriuneak

Zenbaki-formatu batean zuriune baten zabalera definituko duen karaktere bat erabiltzeko, idatzi azpimarra bat (_ ) karakterearen aurretik. Zuriunearen zabalera aldatu egiten da aukeratutako karaktereen zabaleraren arabera. Adibidez, _M kateak zuriune zabalagoa sortzen du _i kateak baino.

Espazio librea karaktere jakin batekin betetzeko, erabili asterisko bat (*) karaktere horrekin jarraituta. Esaterako:

*\0

balio osoa (0) bistaratuko du, aurretik zutabe-zabalera betetzeko behar diren alderantzizko barra (\) guztiak dituela. Kontabilitate-adierazpenerako, moneta-ikurra ezkerrean lerrokatu nahi izan dezakezu, honen antzeko formatu batekin:

$_-* 0.--;$-* 0.--;$_-* -

## Kolorea

Zenbakien formatu-kode baten atal batean kolorea ezartzeko, txertatu honako kolore-izenetako bat kortxeteen artean [ ]:

CYAN | GREEN
BLACK | BLUE
MAGENTA | RED
WHITE | YELLOW

## Baldintzak

### Baldintzapeko kortxeteak

Zuk zehaztutako baldintzak betetzen direnean aplikatuko den zenbaki-formatu bat defini dezakezu. Baldintzak kortxete artean [ ] sartzen dira.

Zenbakien eta <, <=, >, >=, = eta <> eragileen edozein konbinazio erabil daiteke.

Adibidez, tenperatura-datu desberdinei kolore desberdina aplikatu nahi badiezu, sartu:

[BLUE][<0]#.0 "°C";[RED][>30]#.0 "°C";[BLACK]#.0 "°C"

Zeroz azpiko tenperatura guztiak urdinak dira, 0 eta 30 °C artean dauden tenperaturak beltzak eta 30 °C baino beroagoak diren tenperaturak gorriak dira.

### Zenbaki positiboak eta negatiboak

Zenbakia positiboa denean, zero denean edo negatiboa denean testu desberdina gehituko duen zenbaki-formatua definitzeko, erabili ondorengo formatuak:

"plus" 0;"minus" 0;"zero" 0

## Ehunekoak, notazio zientifikoa eta zatikiak

### Ehunekoak

Zenbakiak ehunekotan emateko, erantsi ehunekoaren ikurra (%) zenbaki-formatuari.

### Notazio zientifikoa

Idazkera zientifikoaren bidez zenbaki oso luzeak edo zatiki oso txikiak idatz daitezke modu trinkotuan. Adibidez, idazkera zientifikoan, 650000 idazten da 6,5 x 105 , eta 0,000065 idazten da 6,5 x 10-5. LibreOffice(e)n, zenbaki horiek 6,5E+5 eta 6,5E-5 idazten dira, hurrenez hurren. Idazkera zientifikoa erabiltzen duten zenbakiak bistaratzen dituen zenbaki-formatua sortzeko, sartu a # edo 0 eta honako kodeetako bat: E-, E+, e- edo e+. E edo e ondoren ikurra sartzen ez bada, ez da agertuko berretzailearen balio positiborako. Ingeniaritza-idazkera erabiltzeko, sartu 3 digitu (0 edo #) zati osoan, esaterako, ###.##E+00.

### Zatikien adierazpena

Balio bat zatiki gisa adierazteko, formatuak bi edo hiru zati ditu: aukerako zati osoa, zenbakitzailea eta izendatzailea. Osoko zatia eta zenbakitzailea zuriune batekin edo komatxo arteko edozein testurekin bananduta daude. Zenbakitzailea eta izendatzailea barra-karaktere batekin bananduta daude. Zati bakoitza #, ? eta 0 leku-marken konbinazioa izan daiteke.

Izendatzailea zatikiaren baliorik hurbilena kalkulatzeko erabiltzen da, leku-marka kopuruaren arabera. Esaterako, PI balioa adierazteko 3 16/113 erabiltzen da, honako formatuarekin:

# ?/???

Izendatzaile-balioa behartu egin daiteke leku-markak ordezkatuta dituen baliora. Esaterako, PI balioa 1/16ren multiplo gisa (alegia, 50/16) jasotzeko, erabili honako formatua:

?/16

## Moneta-formatuetarako zenbakien formatu-kodeak

Gelaxka baten moneta-formatu lehenetsia, kalkulu orriaren eskualdeko ezarpenek zehazten dute. Nahi izanez gero, gelaxkan moneta-ikur pertsonalizatua aplika daiteke. Adibidez, sartu #.##0,00 € bistaratzeko 4,50 € (Euro).

Monetaren eskualde-ezarpena ere zehatz daiteke, herrialdearen eskualde-kodea idatziz ikurraren ondoren. Adibidez, [$€-407] kateak euroa adierazten du Alemanian. Herrialde baten eskualde-kodea ikusteko, hautatu herrialdea Gelaxken formatua elkarrizketa-koadroaren Zenbakiak fitxan, Hizkuntzazerrendan.

Moneten formatu-kodeak [$xxx-nnn] forma erabiltzen du. xxx moneta-ikurra da eta nnn estatu-kodea. Banku-ikur bereziek, hala nola EUR (euroa adierazteko), ez dute estatu-koderik behar. Moneta-formatua ez dago Hizkuntza koadroan hautatutako hizkuntzaren arabera.

## Data- eta ordu-formatuak

Microsoft Excel wrongly assumes year 1900 to be a leap year and considers the inexistent day of 1900-02-29 as valid in date calculations. Dates prior to 1900-03-01 are therefore different in Excel and Calc.

### Data-formatuak

Egunak, hilabeteak eta urteak bistaratzeko, erabili itzazu zenbakien formatu-kode hauek.

Formatu-kode guztiek ez dituzte emaitza esanguratsuak hizkuntza guztietarako.

Formatua | Formatu-kodea
--- | ---
Hilabetea 3 gisa. | M
Hilabetea 03 gisa. | MM
Hilabetea urt-ab gisa | MMM
Hilabetea urtarrila-abendu gisa | MMMM
Hilabete-izenaren lehen letra | MMMMM
Eguna honela: 2 | D
Eguna honela: 02 | DD
Eguna honela: al.-ig. | NN or DDD or AAA
Eguna honela: astelehena-igandea | NNN or DDDD or AAAA
Eguna komaz bereizita, honela: "Igandea," | NNNN
Urtea honela: 00-99 | YY
Urtea honela: 1900-2078 | YYYY
Egutegiko astea | WW
Hiruhilekoa honela: HR1etik HR4 | Q
Hiruhilekoa honela: 1. hiruhilekotik 4 hiruhilekora | QQ
Aroa, laburdura. Japoniar Gengou egutegian, karaktere bakarra (balio posibleak honakoak dira: M, T, S, H) | G
Aroa, laburdura | GG
Aroa, izen osoa | GGG
Urtearen zenbakia aro baten baitan, formatu laburra | E
Urtearen zenbakia aro baten baitan, formatu luzea | ARAR edo R
Aroa, izen osoa eta urtea | RR edo GGGAA

Goian aipatutako formatu-kodeak badabiltza LibreOffice(r)en bertsioarekin. Dena dela, LibreOffice(r)en eskualde-ezarpenak beste eskualde-ezarpen batzuetara aldatu behar dituzunean, beste eskualde-ezarpen horietan zer formatu-kode erabiltzen diren jakin behar duzu.

Adibidez, zure softwarean ingelesezko eskualde-ezarpenak ezarrita badaude, eta lau digitu dituen urtearen formatua erabili nahi baduzu, YYYY sartu beharko duzu formatu-kode gisa. Alemanezko eskualde-ezarpenera aldatzen bazara, horren ordez JJJJ erabili behar duzu. Taula honek desberdintasun lokalizatuak bakarrik zerrendatzen ditu.

Eskualde-ezarpenak | Urtea | Hilabetea | Eguna | Ordua | Asteko eguna | Aroa
--- | --- | --- | --- | --- | --- | ---
English - en eta zerrendatu gabeko eskualde-ezarpen guztiak | Y | M | D | H | A | G
Alemana - de | J |  | T |  |  |
Neerlandera - nl | J |  |  | U |  |
Frantsesa - fr | A |  | J |  | O |
Italiera - it | A |  | G |  | O | X
Portugesa - pt | A |  |  |  | O |
Espainiera - es | A |  |  |  | O |
Daniera - da |  |  |  | T |  |
Norvegiera - no, nb, nn |  |  |  | T |  |
Suediera - sv |  |  |  | T |  |
Finlandiera - fi | V | K | P | T |  |

### Datak sartzea

Gelaxka batean data bat sartzeko, erabili egutegi gregoriarraren formatua. Adibidez, euskarazko eskualde-ezarpenean, sartu 1/2/2002, idazteko 2002ko urt. 2.

All date formats are dependent on the locale that is set in LibreOffice - Preferences Tools - Options - Languages and Locales - General. For example, if your locale is set to 'Japanese', then the Gengou calendar is used. The default date format in LibreOffice uses the Gregorian Calendar.

Eskualde-ezarpenekiko independentea den egutegi-formatua zehazteko, gehitu aldarazle bat data-formatuaren aurrean. Adibidez, data bat egutegi juduaren formatua erabiliz bistaratzeko hebreera ez den eskualde-ezarpen batean, sartu: [~judua]UUUU/HHH/EE.

Zehaztutako egutegia Microsoft Excel formatura esportatzen da LCID hedatua erabiliz. LCID hedatua formatu-katean ere erabili daiteke. Egutegi-aldarazle bihurtu daiteke, hori onartzen bada. Ikusi LCID hedatua atala.

Aldarazlea | Egutegia
--- | ---
[~buddhist] | Egutegi budista thailandiarra
[~gengou] | Gengou egutegi japoniarra
[~gregorian] | Egutegi gregoriarra
[~hanja] edo [~hanja_yoil] | Egutegi korearra
[~hijri] | Egutegi arabiar islamikoa
[~jewish] | Egutegi judua
[~ROC] | Txinako Errepublikako egutegia

Data-formatua erabiltzen duen gelaxka bat edo gehiagorekin kalkulua egiten baduzu, emaitza honako mapatzeen arabera formateatuko da:

Hasierko formatua | Ondoriozko formatua
--- | ---
Data + data | Zenbaia (egunak)
Data + zenbakia | Data
Data + ordua | Data eta ordua
Data + data eta ordua | Zenbakia
Ordua + ordua | Ordua
Ordua + zenbakia | Ordua
Ordua + data eta ordua | Data eta ordua
Data eta ordua + data eta ordua | Ordua
Data eta ordua + zenbakia | Data eta ordua
Zenbakia + zenbakia | Zenbakia

Data eta ordua formatuak, formatu hori duen gelaxka batean egin zen sarreraren data eta ordua bistaratzen ditu.

LibreOffice(e)n urteak lau zifrarekin adierazten dira eta, beraz, 1/1/99 eta 1/1/01 daten arteko diferentzia bi urtekoa da. Urtea (bi zifra) ezarpenaren bidez, 2000 urteari gehitzen zaizkion datak bi zifrakoak direnean urteak defini ditzake erabiltzaileak. Horrek esan nahi du 1/1/30 data zehazten baduzu edo ondorengo bat "1/1/20" sarrera 1/1/2020 gisa ezagutzen dela eta ez 1/1/1920 gisa.

Modu lehenetsian, LibreOffice(e)n, "0" balioa duen datari 1899ko abenduaren 30a dagokio.

### Ordu-formatuak

Orduak, minutuak eta segundoak ikusteko, erabili zenbakien formatu-kode hauek:

Formatua | Formatu-kodea
--- | ---
Orduak 0-23 gisa | H
Orduak 00-23 gisa | HH
Orduak honela: 00 (23 zenbakitik gora ere bai) | [HH]
Minutuak honela: 0-59 | M
Minutuak honela: 00-59 | MM
Minutuak honela: 00 (59 zenbakitik gora ere bai) | [MM]
Segundoak 0-59 gisa | S
Segundoak 00-59 gisa | SS
Segundoak honela: 00 (59 zenbakitik gora ere bai) | [SS]

Segundoak zatiki gisa bistaratzeko, gehitu dezimal-bereizlea zenbakien formatu-kodean. Adibidez, sartu HH:MM:SS.00 ordua "01:02:03.45" gisa bistaratzeko.

Ingeles hizkuntza erabiliz gero, minutuak adierazteko M eta MM formatuak orduen eta segundoen denbora-formatuekin erabili behar dira, hilabeteen data-formatuekin nahasteak saihesteko.

02:03.45 edo 01:02:03.45 edo 25:01:02 moduetan ematen bada ordua, ondoko formatu hauek esleituko dira, ez bada beste formaturik ezarri: MM:SS.00 edo [HH]:MM:SS.00 edo [HH]:MM:SS

## Zenbakiak bistaratzea jatorrizko karaktereak erabiliz

## NatNum aldarazleak

Zenbakiak jatorrizko zenbaki-karaktereak erabiliz bistaratzeko, erabili [NatNum1], [NatNum2], ..., [NatNum11] aldarazleak zenbakien formatu-kodearen hasieran.

Zenbakiak zenbakizko, monetazko edo datazko formatu ezberdinetan idazteko, erabili [NatNum12] aldarazlea, nahi den argumentuekin, zenbakien formatu-kode baten hasieran. Ikusi NatNum12 atala beherago.

[NatNum1] aldarazleak beti karakterez karaktereko mapaketa erabiltzen du zenbakiak kate bihurtzeko. Kate horrek bat egiten du eskualde-ezarpenari dagokion zenbakien formatu-kodearekin. Beste aldarazleek emaitza desberdinak ematen dituzte eskualde-ezarpen desberdinekin erabiltzen badira. Formatu-kodea definitu behar zaion eskualde-ezarpen bat hizkuntza eta lurraldea izan daiteke edo jatorrizko zenbaki aldarazleari jarraitzen dion aldarazle bat, adibidez [$-yyy]. Kasu honetan, yyy da MS-LCID hamaseitarra uneko formatu-kodetan ere erabiltzen dena. Adibidez, japonierazko Kanji karaktere laburren bidez zenbaki bat bistaratzeko AEBetako ingelesezko eskualde-ezarpen batean, erabili zenbakien honako formatu-kodea:

[NatNum1][$-411]0

Ondorengo zerrendan, LibreOffice [NatNum] aldarazleari dagokion Microsoft Excel [DBNumX] aldarazlea erakusten da. Nahi izanez gero, [DBNumX] aldarazlea erabil daiteke [NatNum] aldarazlearen ordez eskualde-ezarpenean. Aukera dagoen aldiko, LibreOffice(e)k barnean mapatzen ditu [DBNumX] aldarazleak [NatNumN] aldarazleetan.

[NatNum] aldarazleak erabiliz datak bistaratuz gero efektua desberdina izan daiteke, beste zenbaki mota batzuekin bistaratutakoarekin alderatuz gero. Horrelako efektuak 'CAL: '-en bidez adierazten dira. Adibidez, 'CAL: 1/4/4'-ek adierazten du urtea [NatNum1] aldarazlea erabiliz bistaratzen dela, eguna eta hilabetea, ordea, [NatNum4] aldarazlea erabiliz bistaratzen direla. 'CAL' ez bada zehazten, aldarazle jakin horretarako datu-formatua ez da onartzen.

[NatNum0]

Jatorrizko edozein zenbaki-kate, saiatu ASCII digitu arabiar bihurtzen. Dagoeneko ASCII bada, ASCII izaten jarraituko du.

[NatNum1]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | Txinerako minuskulak |  | CAL: 1/7/7 [DBNum1]
Japoniera | Kanji karaktere laburrak | [DBNum1] | CAL: 1/4/4 [DBNum1]
Koreera | Koreerako minuskulak | [DBNum1] | CAL: 1/7/7 [DBNum1]
Hebreera | Hebreerako karaktereak |  |
Arabiera | Karaktere arabiar-indiarrak |  |
Thailandiera | Thailandieraren karaktereak |  |
Hindia | Karaktere indiar-devanagariak |  |
Odia | Odia (oriya) karaktereak |  |
Marathera | Karaktere indiar-devanagariak |  |
Bengalera | Bengaleraren karaktereak |  |
Punjabera | Punjaberako karaktereak |  |
Gujaratera | Gujaraterako karaktereak |  |
Tamilera | Tamileraren karaktereak |  |
Telugua | Teluguaren karaktereak |  |
Kannada | Kannadaren karaktereak |  |
Malabarera | Malabareraren karaktereak |  |
Laosera | Laoseraren karaktereak |  |
Tibetera | Tibeteraren karaktereak |  |
Birmaniera | Birmanierako karaktereak |  |
Khmerera | Khmereraren karaktereak |  |
Mongoliera | Mongolieraren karaktereak |  |
Nepalera | Karaktere indiar-devanagariak |  |
Dzongkha | Tibeteraren karaktereak |  |
Persiera | Ekialdeko karaktere arabiar-indiarrak |  |
Elizako eslaviera | Karaktere zirilikoak |  |

[NatNum2]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | Txineraren maiuskula-karaktereak |  | CAL 2/8/8 [DBNum2]
Japoniera | Kanji karaktere tradizionalak |  | CAL 2/5/5 [DBNum2]
Koreera | Koreeraren maiuskula-karaktereak | [DBNum2] | CAL 2/8/8 [DBNum2]
Hebreera | Hebreeraren zenbakitzea |  |

[NatNum3]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | Zabalera osoko digitu arabiarrak |  | CAL: 3/3/3 [DBNum3]
Japoniera | Zabalera osoko digitu arabiarrak |  | CAL: 3/3/3 [DBNum3]
Koreera | Zabalera osoko digitu arabiarrak | [DBNum3] | CAL: 3/3/3 [DBNum3]

[NatNum4]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | testua minuskuletan | [DBNum1] |
Japoniera | Kanji testu moderno luzea | [DBNum2] |
Koreera | testu formala minuskuletan |  |

[NatNum5]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | Txinerazko testua maiuskuletan | [DBNum2] |
Japoniera | Kanji testu tradizional luzea | [DBNum3] |
Koreera | testu formala maiuskuletan |  |

[NatNum6]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | zabalera osoko testua | [DBNum3] |
Japoniera | zabalera osoko testua |  |
Koreera | zabalera osoko testua |  |

[NatNum7]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | testu laburra minuskuletan |  |
Japoniera | Kanji testu moderno laburra |  |
Koreera | testu informala minuskuletan |  |

[NatNum8]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Txinera | testu laburra maiuskuletan |  |
Japoniera | Kanji testu tradizional laburra | [DBNum4] |
Koreera | testu informala maiuskuletan |  |

[NatNum9]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Koreera | Hangul karaktereak |  |

[NatNum10]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Koreera | Hangul testu formala | [DBNum4] | CAL 9/11/11 [DBNum4]

[NatNum11]

Transliterazioak | Jatorrizko zenbaki-karaktereak | DBNumX | Data-formatua
--- | --- | --- | ---
Koreera | Hangul testu informala |  |

### LCID hedatua

Bateragarria bada, jatorrizko zenbakitzea eta egutegia LCID hedatua erabiliz esportatzen da Microsoft Excel formatura. LCID hedatua kate-formatuan ere erabil daiteke, NatNum aldarazleak erabili ordez.

LCID hedatuak 8 digitu hamaseitar ditu: [$-NNCCLLLL], lehen bi digituak (NN) jatorrizko zenbakientzat, CC egutegiarentzat eta LLLL LCID kodearentzat. Esaterako, [$-0D0741E] bihurtuko da [NatNum1][$-41E][~buddhist]: thailandierazko numeralak (0D) egutegi budistarekin (07) thailandierazko eskualde-ezarpenean (041E).

Jatorrizko zenbakiak

Lehen bi digituak (NN) jatorrizko zenbakiak dira:

NN | Zenbakia | Irudikapena | LCID bateragarria
--- | --- | --- | ---
01 | Arabiera | 1234567890 | denak
02 | Ekialdeko arabiera | ١٢٣٤٥٦٧٨٩٠ | 401 1401, 3c01, 0c01, 801, 2c01, 3401, 3001, 1001, 1801, 2001, 4001, 2801, 1c01, 3801, 2401
03 | Persiera | ۱۲۳۴۵۶۷۸۹۰ | 429
04 | Devanagaria | १२३४५६७८९० | 439 44E, 461, 861
05 | Bengalera | ১২৩৪৫৬৭৮৯০ | 445 845
06 | Punjabera | ੧੨੩੪੫੬੭੮੯੦ | 446
07 | Gujaratera | ૧૨૩૪૫૬૭૮૯૦ | 447
08 | Oriya | ୧୨୩୪୫୬୭୮୯୦ | 448
09 | Tamilera | ௧௨௩௪௫௬௭௮௯0 | 449 849
0A | Telugua | ౧౨౩౪౫౬౭౮౯౦ | 44A
0B | Kannada | ೧೨೩೪೫೬೭೮೯೦ | 44B
0C | Malabarera | ൧൨൩൪൫൬൭൮൯൦ | 44C
0D | Thailandiera | ๑๒๓๔๕๖๗๘๙๐ | 41E
0E | Laosera | ໑໒໓໔໕໖໗໘໙໐ | 454
0F | Tibetera | ༡༢༣༤༥༦༧༨༩༠ | 851
10 | Birmaniera | ၁၂၃၄၅၆၇၈၉၀ | 455
11 | Tigrinyera | ፩፪፫፬፭፮፯፰፱0 | 473 873
12 | Khmerera | ១២៣៤៥៦៧៨៩០ | 453
13 | Mongoliera | ᠑᠒᠓᠔᠕᠖᠗᠘᠙᠐ | C50 850
1B | Japoniera | 一二三四五六七八九〇 | 411
1C | (finantzarioa) | 壱弐参四伍六七八九〇 |
1D | (zabalera osoko arabiera) | １２３４５６７８９０ |
1E | Txinera - soildua | 一二三四五六七八九○ | 804 1004, 7804
1F | (finantzarioa) | 壹贰叁肆伍陆柒捌玖零 |
20 | (zabalera osoko arabiera) | １２３４５６７８９０ |
21 | Txinera - tradizionala | 一二三四五六七八九○ | C04 1404
22 | (finantzarioa) | 壹貳參肆伍陸柒捌玖零 |
23 | (zabalera osoko arabiera) | １２３４５６７８９０ |
24 | Koreera | 一二三四五六七八九０ | 812
25 | (finantzarioa) | 壹貳參四伍六七八九零 |
26 | (zabalera osoko arabiera) | １２３４５６７８９０ |
27 | Koreera - Hangula | 일이삼사오육칠팔구영 |

Egutegia

Hurrengo bi digituak (CC) egutegiaren kodea dira. Egutegi bakoitza zenbait LCIDetan soilik da baliozkoa.

CC | Egutegia | Adibidea (UUUU-HH-EE) | Onartutako LCIDa
--- | --- | --- | ---
00 | Gregorianoa | 2016-08-31 | Denak
03 | Gengou | 28-08-31 | 411 (japoniera)
05 | Ezezaguna | 4349-08-31 | Onartu gabea
06 edo 17 | Hejira | 1437-11-28 | 401 (arabiera - Saudi Arabia), 1401 (arabiera - Algeria), 3c01 (arabiera - Bahrain), 0c01 (arabiera - Egipto), 801 (arabiera - Irak), 2c01 (arabiera - Jordania), 3401 (arabiera - Kuwait), 3001 (arabiera - Libano), 1001 (arabiera - Libia), 1801 (arabiera - Maroko), 2001 (arabiera - Oman), 4001 (arabiera - Qatar), 2801 (arabiera - Siria), 1c01 (arabiera - Tunisia), 3801 (arabiera - AEB), 2401 (arabiera - Yemen) eta 429 (persiera)
07 | Budista | 2559-08-31 | 454 (laosera), 41E (thailandiera)
08 | Judua | 5776-05-27 | 40D (hebreera)
10 | Indiarra | 1938-06-09 | Onartu gabea
0E, 0F, 11, 12 edo 13 | Ezezaguna | 2016-07-29 | Onartu gabea
Onartu gabea | Hanja |  | 412 (koreera)
Onartu gabea | ROC | 0105-08-31 | 404 (txinera - Taiwan)

## NatNum12 aldarazlea

Zenbakiak zenbakizko, monetazko edo datazko formatu desberdinetan idazteko, erabili [NatNum12] aldarazlea, nahi den argumentuekin, zenbakien formatu-kode baten hasieran.

NatNum12 formatuaren adibideak

Kodeei formatua ematea | Azalpena
--- | ---
[NatNum12] | Idatzi zenbaki kardinal gisa: 1 → bat
[NatNum12 ordinal] | Idatzi zenbaki ordinal gisa: 1 → lehena
[NatNum12 ordinal-number] | Idatzi zenbaki ordinal laburtu gisa: 1 → 1.
[NatNum12 capitalize] | Idatzi zenbaki kardinal gisa, hasierakoa maiuskuletan: 1 → Bat
[NatNum12 upper ordinal] | Idatzi maiuskuletan, zenbaki ordinal gisa: 1 → LEHENA
[NatNum12 title] | Idatzi izenburu modura, zenbaki kardinal gisa: 101 → Ehun Eta Bat
[NatNum12 USD] | Idatzi dirutan, 3 letrako ISO kode modura adierazi behar den moneta gisa: 1 → dolar bat
"MMMM-eko [NatNum12 D=ordinal-number]D" | Idatzi data modura, "Maiatzaren 1.a" formatua
"MMMM, YYYY-eko [NatNum12 YYYY=title year,D=capitalize ordinal]D" | Idatzi data modura, "Maiatzaren Lehena, Mila Bederatziehun eta Bederatzi" formatuan
[NatNum12 MMM=upper]MMM-DD | Bistaratu hilabetearen izena maiuskuletan eta laburtuta, "URT-01" formatuan
[NatNum12 MMMM=lower]MMMM | Bistaratu hilabetearen izena minuskuletan, "urtarrila" formatuan

Beste argumentu batzuk: "money" 3 letrako moneta-kodeen aurretik, adibidez [NatNum12 capitalize money USD]0.00 kodea aplikatzen bazaio "1.99" zenbakiari, "Bat eta 99/100 U.S. dolar" idatziko da.

## Errore-kodeak

Balioa hautatutako formaturako baliozkoak diren mugetatik kanpo badago, honako errore-kodea erakutsiko da:

#FMT