Edukiak

# Menuak

Menu-barran LibreOffice Mathekin lan egiteko komando guztiak daude. Erabilgarri dauden eragile guztien zerrenda eta formula-dokumentuak eta haietan dauden objektuak editatzeko, ikusteko, antolatzeko, formateatzeko eta inprimatzeko komandoak daude. Menu-komando gehienak formulak sortzerakoan eta editatzerakoan baino ez daude erabilgarri.

Landu nahi duzun dokumentuaren leihoak hautatuta egon behar du menu-komandoak erabiltzeko. Era berean, dokumentuko objektu bat hautatu behar duzu, objektuarekin asoziatutako menu-komandoak erabiltzeko.

Menuak testuinguruaren araberakoak dira. Alegia, unean egiten ari zaren lanari dagozkion menu-komandoak bakarrik egongo dira erabilgarri. Kurtsorea testuan badago, testua editatzeko behar diren menu-komando guztiak egongo dira erabilgarri. Baina, esate baterako, dokumentu batean irudiak hautatu badituzu, irudiak editatzeko behar dituzun menu-komandoak jarriko zaizkizu eskura.

## Fitxategia

Menu honek formula-dokumentuekin lan egiteko komando orokorrak ditu, adibidez sortu, ireki, gorde eta inprimatu.

## Editatu

Menu honetako komandoak formulak editatzeko erabiltzen dira. Oinarrizko komandoez gain (adibidez, edukiak kopiatzekoak), LibreOffice Matheko berariazko funtzioak daude; adibidez, leku-markak edo erroreak bilatzea.

## Ikusi

Bistaratze-eskala ezartzen du eta ikusgai egongo diren elementuak definitzen ditu. Komandoak leihoan sartu daitezkeen komando gehienak saguarekin klik eginda ere atzitu daitezke, Ikusi - Elementuak aukerarekin jadanik 'Elementuak' panela ireki bada.

## Formatua

Menu honetan formulei formatua emateko komandoak daude.

## Tresnak

Erabili menu hau ikurren katalogoa irekitzeko eta editatzeko edo kanpoko formulak datu fitxategi gisa edo arbeletik inportatzeko. Programaren interfazea zure beharretara doi daiteke. Programaren aukerak ere alda ditzakezu.

## Leihoa

Leihoa menuan, leiho berri bat ireki eta dokumentu-zerrenda ikus dezakezu.

## Laguntza

LibreOffice laguntza-sistema abiarazteko eta kontrolatzeko erabil dezakezu Laguntza menua.