Edukiak

# Laginketa

Taula bat sortzen du beste taula batetik erauzitako lagin bateko datuekin.

Komando hau erabiltzeko...

Aukeratu Datuak - Estatistikak - Laginketa

Laginketaren bidez, iturburu-taulako (populazioko) datuak aukeratu daitezke helburu-taula betetzeko. Laginketa ausazkoa edo tartez tartekoa izan daiteke, eta iturburu-taulan ordezkapenak eginda edo egin gabe izan daiteke.

Laginketa errenkadaz errenkada egiten da. Horrek esan nahi du lagindutako datuetan iturburu-taularen lerro osoa hartuko dela eta helburu-taularen lerro batean kopiatuko dela.

### Datuak

Sarrera-barrutia: Analizatuko den datu-barrutiaren erreferentzia.

Emaitzak hemen:: Emaitzak bistaratzeko erabiliko den barrutiaren goi ezkerreko gelaxkaren erreferentzia.

## Laginketa-metodoa

### Ausazkoa

Iturburu-taulako justu Lagin-tamaina lerro hartzen ditu, ausaz.

### Lagin-tamaina

Iturburu-taulatik lagindutako lerro kopurua. Laginaren tamainak populazio-tamainaren muga du ordezkapenik gabeko laginketa-metodo guztietan.

### Ordezpenarekin

Markatuta badago, laginak berriro populaziora (iturburu-taulara) itzuliko dira marrazketaren ondoren. Lagin bat behin baino gehiagotan marraztu daiteke eta, beraz, posible da populazioa baino handiagoa den lagin-tamaina bat izatea. Aukera hori eta Mantendu ordena bateraezinak dira. Markatu gabe badago, marraztutako lagina ez da berriro populaziora itzuliko eta lagin-tamainak populazio-tamainaren muga izango du.

### Eutsi ordenari

Markatuta badago, laginak populazio-datuen ordenan marraztuko dira. Laginak ez dira berriro populaziora itzuliko (esklusiboa Ordezpenarekin). Aukera hau automatikoki markatuta dago laginketak Epealdia aukera aktibatuta badu. Markatu gabe badago, laginak ausazko ordenan marraztuko dira.

### Aldizkakoa

Epealdia parametroak definitutako tartearekin aukeratzen ditu lerroak.

### Aldia

Aldizka saltatuko den lerro kopurua laginketa egitean. Epealdia parametroak populazio-tamainaren muga du.

#### Adibidea

Honako datuak erabiliko dira iturburu-taularen adibide modura, laginketa nola dabilen erakusteko:

| A | B | C
1 | 11 | 21 | 31
2 | 12 | 22 | 32
3 | 13 | 23 | 33
4 | 14 | 24 | 34
5 | 15 | 25 | 35
6 | 16 | 26 | 36
7 | 17 | 27 | 37
8 | 18 | 28 | 38
9 | 19 | 29 | 39

Epealdia 2 bada, laginketak honako taula sortuko du:

12 | 22 | 32
14 | 24 | 34
16 | 26 | 36
18 | 28 | 38

Erlazionatutako gaiak

Laginketa

Estatistika deskribatzailea

Bariantza-analisia (ANOVA)

Korrelazioa

Kobariantza

Leuntze esponentziala

Batezbesteko higikorra

Erregresio-analisia

Parekatutako t-testa

F-testa

Z-testa

Khi-karratuaren proba

Fourierren analisia