Edukiak

# Fitxategia

Komando horiek uneko dokumentuari aplikatzen zaizkio edo dokumentu bat sortzeko, lehendik dagoen bat irekitzeko edo aplikazioa ixteko erabiltzen dira.

## Berria

LibreOffice dokumentu berri bat sortzen du.

## Ireki, txertatu testua

Tokiko edo urruneko fitxategi bat irekitzen du edo testua txertatzen du fitxategi batetik. Posible da fitxategi anitz irekitzea.

## Azken dokumentuak

Azkenekoz irekitako fitxategiak zerrendatzen ditu. Zerrendako fitxategi bat irekitzeko, egin klik haren izenean.

## Itxi

Programatik irten gabe uneko dokumentua ixten du.

## Morroiak

Eskutitz pertsonalak zein enpresakoak, faxak, agendak eta beste hainbat sortzeko bidean gidatzen zaitu.

## Txantiloiak

Txantiloiak antola eta edita daitezke, baita uneko fitxategia txantiloi gisa gorde ere.

## Birkargatu

Uneko dokumentua azkena gordetako bertsioarekin ordezten du.

## Bertsioak

Uneko dokumentuaren bertsio anitz gordetzen eta antolatzen ditu fitxategi berean. Aurreko bertsioak ireki, ezabatu eta konpara daitezke.

## Gorde

Uneko dokumentua gordetzen du.

## Gorde honela

Uneko dokumentua beste leku batean edo beste fitxategi-izen edo fitxategi mota batekin gordetzen du.

## Gorde dena

Aldatutako LibreOffice dokumentu guztiak gordetzen ditu.

## Esportatu

Aurkezpena edo marrazkia esportatzen du eta esportatzeko aukerak ezartzen ditu.

## Esportatu PDF gisa

Uneko fitxategia Portable Document Format formatuan (PDF), 1.4 bertsioan, gordetzen du. PDF bat edozein plataformatan ikusi eta inprima daiteke jatorrizko formatuan, baldin eta dagokion softwarea instalatuta badago.

## Bidali

Uneko dokumentuaren kopia bat bidaltzen du beste aplikazio batzuetara.

## Aurrebista web-arakatzailean

Uneko dokumentuaren aldi baterako kopia bat sortzen du HTML formatuan, sistemaren web-arakatzaile lehenetsia irekitzen du, eta HTML fitxategia web-arakatzailean bistaratzen du.

## Inprimatu

Uneko dokumentua, hautapena edo zehaztu diren orrialdeak inprimatzen ditu. Uneko dokumentuaren inprimatzeko aukerak ere ezarri daitezke. Inprimatzeko aukerak inprimagailuaren eta erabiltzen den sistema eragilearen arabera aldatu daitezke.

## Inprimagailuaren ezarpenak

Hautatu uneko dokumenturako inprimagailu lehenetsia eta aldatu inprimatze-aukerak.

## Propietateak

Uneko fitxategiaren propietateak bistaratzen ditu, estatistikak barne, adibidez, hitz-kontaketa eta fitxategiaren sortze-data.

## Sinadura digitalak

Dokumentuan eta dokumentutik sinadura digitalak gehitzen eta kentzen ditu. Elkarrizketa-koadroa ziurtagiriak ikusteko ere erabil daiteke.

## Irten LibreOffice aplikaziotik

LibreOffice programa guztietatik irteten da eta aldaketak gordetzeko eskatzen du. Komando hau ez dago macOS sistemetan.